For 175 kroner om dagen pr. barn vil Grethe Wagner fra Hirtshals ellers tilbyde de strejkeramte forældre i Hjørring kommune at passe deres børn, men initiativet møder modstand fra pædagogernes fagforening BUPL. Den nordjyske formand Inge Hansen mener, at det er et brud på loven, hvis den private pasning føres ud i livet. - Det er et område, der er reguleret af loven om social service. Deri står der meget klart, at der skal foreligge en tilladelse fra kommunalbestyrelsen, og mig bekendt har Hjørring Kommune ikke givet sådan en tilladelse, siger Inge Hansen.

Referat:
En kvinde i Hirtshals kan godt glemme alt om at tilbyde privat børnepasning for penge. Det er nemlig slet ikke lovligt lyder det fra BUPL.